Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts „Grozījumi Ministru kabineta 2010. gada 7. septembra**  **noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums | 2020. gada 24. aprīlī |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija, Latvijas Tirdzniecības un rūpniecības kamera |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Vides aizsardzības un reģionālās attīstības ministrijas |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**I Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| Nav attiecināms | | | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| **Finanšu ministrija** | | | | | |
| 1. | Skat. noteikumu projektu. | 1. Atbilstoši Ministru kabineta 2017.gada 26.septembra sēdes protokola Nr.48 44.§ 3.3.apakšpunktā noteiktajam visi normatīvo aktu grozījumi spēkā stājas 2021.gada 1.janvārī un attiecināmi uz deklarācijām, kas iesniedzamas ar 2021.gada 1.janvāri, un nodokļu un numerācijas lietošanas tiesību ikgadējās valsts nodevas maksājumiem, kuru maksāšanas termiņš iestājas ar 2021.gada 1.janvāri.  Patreiz saskaņā ar likuma “Par iedzīvotāju ienākuma nodokli” 17.panta piekto daļu algas nodoklis iemaksājams budžetā reizi mēnesī, kad bankā tiek saņemta nauda iedzīvotāju ienākumu izmaksai. Darba devēji, kas iedzīvotāju ienākumus izmaksā no kases ieņēmumiem, nesaņemot naudu bankā, iemaksā algas nodokli budžetā nākamajā dienā pēc algas izmaksas. Darba devējs, kas darbiniekam darba samaksu izmaksā bezskaidras naudas norēķinu veidā, algas nodokli iemaksā budžetā tajā pašā dienā, kurā viņš devis maksājuma uzdevumu darba samaksas pārskaitīšanai no sava konta uz darbinieka kontu. No steidzamos, īslaicīgos, vienreizējos darbos nodarbinātu darbinieku darba samaksas aprēķināto un ieturēto algas nodokli darba devējs iemaksā budžetā tajā pašā dienā, kurā viņš iemaksā budžetā pastāvīgo darbinieku algas nodokli.  Savukārt likuma “Par iedzīvotāju ienākuma nodokli” 17.panta piektajā daļā (redakcijā, kas stāsies spēkā 2021.gada 1.janvārī) paredzēts, ka algas nodokli aprēķina, ietur un iemaksā budžetā darba devējs. Algas nodoklis iemaksājams vienotajā nodokļu kontā līdz ienākuma izmaksas mēneša 23.datumam. Darba devējs no darba samaksas ieturēto algas nodokli iemaksā vienotajā nodokļu kontā līdz ienākuma izmaksas mēnesim sekojošā mēneša 23.datumam, ja pēc šā likuma 29.panta pirmās daļas 4.punktā noteiktā ziņojuma iesniegšanas darba devējs darbiniekam aprēķina un izmaksā darba samaksu šādos gadījumos:  1) tiek izbeigtas darba tiesiskās attiecības;  2) tiek izmaksāta samaksa par atvaļinājuma laiku un darba samaksa par laiku, kas nostrādāts līdz atvaļinājumam;  3) darba samaksa par kalendāra mēnesi tiek aprēķināta un izmaksāta tā paša kalendāra mēneša laikā.  Likuma “Par iedzīvotāju ienākuma nodokli” 29.panta pirmās daļas 4.punktā (redakcijā, kas stāsies spēkā 2021.gada 1.janvārī) paredzēts, ka darba devēja pienākums ir šajā likumā noteiktajos termiņos un kārtībā par iedzīvotāju ienākuma nodokļa summām, kas ieturētas vai aprēķinātas no darbinieku darba ienākuma un iemaksājamas budžetā līdz ienākuma izmaksas mēneša 23.datumam, iesniegt ziņojumu Valsts ieņēmumu dienestam termiņā, kāds darba devējam atbilstoši likumam “Par valsts sociālo apdrošināšanu” ir noteikts ziņojuma iesniegšanai par valsts sociālās apdrošināšanas obligātajām iemaksām.  Tādējādi, sākot ar 2021.gada 1.janvāri, mainās algas nodokļa maksāšanas kārtība un termiņi, tomēr jaunie nosacījumi nav attiecināmi uz ieturēto iedzīvotāju ienākuma nodokli (turpmāk – IIN) 2020.gada decembrī. Ņemot vērā minēto, nenosakot pārejas periodu un īpašu darba devēja ziņojuma aizpildīšanas kārtību, Valsts ieņēmumu dienests nevarēs nodrošināt par 2020.gada decembri maksājamā iedzīvotāju ienākuma nodokļa nokavējuma naudas aprēķināšanu atbilstoši esošajam normatīvajam regulējumam. Tādējādi lūdzam papildināt noteikumu projektu ar jaunu 1.18.apakšpunktu (precizējot tālāko noteikumu projekta punktu numerāciju) šādā redakcijā:  “1.18. papildināt noteikumus ar 43.6 punktu šādā redakcijā:  “43.6 Darba devējs par 2020.gada decembrī ieturēto iedzīvotāju ienākuma nodokli no darba ņēmēja ienākumiem līdz 2021.gada 17.janvārim papildus iesniedz darba devēja ziņojumu (3.pielikums redakcijā, kas bija spēkā līdz 2020.gada 31.decembrim) par 2020.gada decembri, norādot tikai tos darba ņēmējus, no kuru ienākumiem 2020.gada decembrī ir ieturēts iedzīvotāju ienākuma nodoklis, aizpildot darba devēja ziņojuma 1., 2., 3. un 8.aili .””.  Vienlaikus lūdzam attiecīgi precizēt noteikumu projekta 2.punktu un papildināt anotācijas I sadaļas 2.punkta 1.punktu saistībā ar pārejas perioda noteikšanu darba devēja ziņojuma iesniegšanai ar informāciju šādā redakcijā:  “Lai Valsts ieņēmumu dienests varētu nodrošināt iedzīvotāju ienākuma nodokļa uzskaiti un nokavējuma naudas aprēķināšanu, noteikumu projekts paredz papildināt noteikumus Nr.827 ar 43.6punktu, kas skaidro, kā darba devējs iesniedz divus darba devēja ziņojumus par 2020.gada decembri. Piemēram, darba devējs nodarbinātājiem izmaksā darba algu par 2020.gada novembri 2020.gada 15.decembrī, bet darba algu par 2020.gada decembri 2021.gada 5.janvārī. Darba devējs līdz 2021.gada 17.janvārim iesniedz divus darba devēja ziņojumus par 2020.gada decembri. Darba devēja ziņojumā par 2020.gada decembri (redakcijā, kas spēkā līdz 2020.gada 31.decembrim) norāda visus nodarbinātos, kuriem darba algu izmaksāta 2020.gada 15.decembrī, aizpildot darba ienākumu izmaksas datumu (15.decembris), 1., 2., 3. un 8.aili, 8.ailē norādot 2020.gada decembrī ieturēto iedzīvotāju ienākuma nodokli. Darba devēja ziņojumā par 2020.gada decembri (redakcijā, kas stājas spēkā ar 2021.gada 1.janvāri) norāda visus darba ņēmējus, aizpildot darba devēja ziņojumu saskaņā ar noteikumos Nr.827 noteikto kārtību, kas ir spēkā no 2021.gada 1.janvāra. Attiecīgi 8.ailē norādot ieturēto iedzīvotāju ienākuma nodokli no darba ņēmējiem 2021.gada 5.janvārī izmaksātās darba algas.”.  Vienlaikus informējam, ka saistībā ar noteikumu projektā paredzētajiem grozījumiem, tajā skaitā saistībā ar izteikto iebildumu, ir nepieciešamas izmaiņas Valsts ieņēmumu dienesta informācijas sistēmās un nepieciešams papildināt anotācijas III sadaļu par nepieciešamo finansējumu Valsts ieņēmumu dienesta informācijas sistēmu izmaiņām. Informāciju par nepieciešamajiem finanšu līdzekļiem izmaiņu veikšanai Valsts ieņēmumu dienesta informācijas sistēmās Finanšu ministrija nosūtīs pēc iespējas ātrāk atsevišķā vēstulē. | | Iebildums ņemts vērā. Noteikumu projekts un anotācija precizēti. | Skat. noteikumu projektu un anotāciju. |
| 2. | Skat. noteikumu projektu. | Noteikumu projekta 1.21. apakšpunktā ietverto grozījumu realizācija ir saistīta ar pārskata veidlapas precizēšanu, datu apmaiņu ar Valsts sociālās apdrošināšanas aģentūru, kam ir nepieciešams laiks izmaiņu ieviešanai Valsts ieņēmumu dienesta informācijas sistēmās. Līdz ar to noteikumu projektā nepieciešams paredzēt, ka izmaiņas Valsts ieņēmumu dienesta informāciju sistēmās veic vienlaikus ar pārējiem noteikumu projektā paredzētajiem grozījumiem pārskata veidlapā, t.i., ne ātrāk par 2021.gada 1.janvāri. Tādējādi lūdzam papildināt noteikumu projekta 2.punktu aiz skaitļa “1.20.” ar skaiti “1.21.”. | | Iebildums ņemts vērā. Precizēts noteikumu projekts. | Skat. noteikumu projektu. |
| 3. | Skat. noteikumu projektu. | Noteikumu projekta 1.26. apakšpunktā ietvertā grozījuma realizācija ir saistīta ar Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 3.pielikumā ietverto pārskata veidlapas precizēšanu, datu apmaiņu ar Valsts sociālās apdrošināšanas aģentūru, kam ir nepieciešams laiks izmaiņu ieviešanai Valsts ieņēmumu dienesta informācijas sistēmās. Līdz ar to noteikumu projektā nepieciešams paredzēt, ka izmaiņas informāciju sistēmās veic vienlaikus ar pārējiem noteikumu projektā paredzētajiem grozījumiem Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 3.pielikumā ietvertajā pārskata veidlapā, t.i., ne ātrāk par 2021.gada 1.janvāri.  Ņemot vērā minēto, lūdzam papildināt noteikumu projekta 2. punktu aiz skaitļa “1.24.” ar skaiti “1.26.”. | | Iebildums ņemts vērā. Precizēts noteikumu projekts. | Skat. noteikumu projektu. |
| **Tieslietu ministrija** | | | | | |
| 4. | Skat. noteikumu projektu. | Projekta 1.12., 1.14. un 1.15. apakšpunktā minēts termins "lēmējiestāde". Saskaņā ar Valsts pārvaldes iestāžu nodarīto zaudējumu atlīdzināšanas likuma 18. panta pirmo daļu lēmējiestāde ir augstāka iestāde vai cita normatīvajos aktos noteikta iestāde, kurai tiešās pārvaldes iestāde, kas saņem privātpersonas iesniegumu par zaudējuma atlīdzinājumu, pārsūta šo iesniegumu. Lai arī Ministru kabineta 2010. gada 7. septembra noteikumos Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" būtu saprotams, kas tiek domāts ar terminu "lēmējiestāde", lūdzam to skaidrot. | | Iebildums ņemts vērā. Noteikumu projekts precizēts. | Skat. noteikumu projektu. |
| **Vides aizsardzības un reģionālās attīstības ministrija** | | | | | |
| 5. | Skat. noteikumu projekta anotāciju. | Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Ņemot vērā, ka ar noteikumu projektu tiek pilnveidots valsts pārvaldes pakalpojums “Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī” (saite: https://www.latvija.lv/lv/PPK/dzives-situacija/apakssituacija/p900/ProcesaApraksts), lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | | Iebildums ņemts vērā. Precizēta noteikumu projekta anotācija. | Skat. noteikumu projekta anotāciju. |
| 6. | Skat. noteikumu projekta anotāciju. | Pēc noteikumu projekta spēkā stāšanās lūdzam pakalpojuma turētājam nodrošināt portālā valsts pārvaldes pakalpojuma apraksta, tajā skaitā veidlapas aktualizāciju saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu | | Iebildums ņemts vērā. Pakalpojuma turētājs nodrošinās portālā valsts pārvaldes pakalpojuma aprakstu. | Skat. noteikumu projekta anotāciju. |
| Atbildīgā amatpersona | | | A.Dreimane | |
|  | | | (paraksts) | |

Dreimane 67021562

Labklājības ministrijas

Sociālās apdrošināšanas departamenta

direktora vietniece

[Airina.Dreimane@lm.gov.lv](mailto:Airina.Dreimane@lm.gov.lv)